ágre hyèṣá br̥hánnuṣásāmūrdhvastíṣṭhati nirjaganvāntámaso jyótiṣā́gādíti nirjaganvānvā́ eṣa rā́tryai tamasó 'hnā jyótiṣaítyagnírbhānúnā rúśatā sváṅga ítyagnirvā́ eṣá bhānúnā rúśatā sváṅga ā́ jāto víśvā sádnānyaprā ítīme vaí lokā víśvā sádnāni tā́neṣá jāta ā́pūrayati parobāhu prágr̥hṇāti parobāhu hyèṣá itó 'thainamupā́vaharatīmā́mevaìtátpratiṣṭhā́mmabhipratyaítyasyā́mevaìtátpratiṣṭhā́yām prátitiṣṭhati jágatyā jágati hemā́ṃlokā́namúto 'rvā́co vyáśnute